B4-1063, 1064, 1065, 1066, 1067, 1068 και 1069/98

Ψήφισμα σχετικά με τη διαχείριση και τη χρηματοδότηση των προγραμμάτων για τα ανθρώπινα δικαιώματα και τον εκδημοκρατισμό

Το Ευρωπαϊκό Κοινοβούλιο,

Α. έχοντας υπόψη τις διατάξεις της Συνθήκης σύμφωνα με τις οποίες η προώθηση των ανθρωπίνων δικαιωμάτων αποτελεί θεμελιώδη στόχο της Ένωσης,

Β. έχοντας υπόψη ότι το 1993 δημιουργήθηκε ξεχωριστό κεφάλαιο στον προϋπολογισμό για τις δαπάνες υπέρ των ανθρωπίνων δικαιωμάτων («η ευρωπαϊκή πρωτοβουλία για τη δημοκρατία και τα ανθρώπινα δικαιώματα»),

Γ. έχοντας υπόψη το ψήφισμά του της 19ης Δεκεμβρίου 1997 σχετικά με την έκθεση της Επιτροπής για την εφαρμογή μέτρων με στόχο την προώθηση της εφαρμογής των ανθρωπίνων δικαιωμάτων και των δημοκρατικών αρχών (για το 1995) (COM(96)0672 - C4-0095/97) ((EE C 14 της 19.1.1998, σελ. 399.)),

Δ. έχοντας υπόψη ότι η Επιτροπή δεν ενημέρωσε εγκαίρως κατά το 1998 το Κοινοβούλιο ότι δεν θα μπορούσε να διατηρήσει τη συμβατική παροχή κατάλληλης τεχνικής βοήθειας σε αυτόν τον τομέα, καθήκον που ανετέθη στο εξής στο Ευρωπαϊκό Ίδρυμα για τα Δικαιώματα του Ανθρώπου, το οποίο επικράτησε στο νέο διαγωνισμό για παροχή τεχνικής βοήθειας στα τέλη Μαΐου 1998,

Ε. λαμβάνοντας υπόψη ότι συνεχίζονται οι πληροφορίες σύμφωνα με τις οποίες οι διαδικασίες που εφαρμοζει η Επιτροπή για την επιλογή σχεδίων στερούνται διαφάνειας, είναι χρονοβόρες και οδηγούν σε σημαντικές καθυστερήσεις στις πληρωμές,

ΣΤ. έχοντας υπόψη την έκθεση αποτίμησης για το 1997 σχετικά με τα προγράμματα εκδημοκρατισμού PHARE και TACIS στην οποία τονιζόταν η σημασία και η αποτελεσματικότητα των μικρομεσαίων έργων, και τη δική του δέσμευση υπέρ της εκ των κάτω προσέγγιση μέσω των οργανώσεων πολιτών,

Ζ. έχοντας υπόψη τη διοργανική συμφωνία της 17ης Ιουλίου 1998, σκοπός της οποίας ήταν να επιλυθούν οι βραχυπρόθεσμες δυσκολίες που προέκυψαν από την απόφαση του Δικαστηρίου στην υπόθεση C-106/94,

Το Ευρωπαϊκό Κοινοβούλιο,

1. θεωρεί ότι η σημερινή διαταραχή των προγραμμάτων ανθρωπίνων δικαιωμάτων και εκδημοκρατισμού, εν μέρει για νομικούς και τεχνικούς λόγους, αποτελεί σοβαρό πρόσκομμα στις προσπάθειες της ΕΕ να προωθήσει διεθνώς την υπόθεση των ανθρωπίνων δικαιωμάτων και του εκδημοκρατισμού, σύμφωνα με τις υποχρεώσεις της που απορρέουν από τη Συνθήκη[semigr ]

2. εκφράζει τη λύπη του διότι αυτή η διαταραχή επήλθε κατά το 1998, το διεθνές έτος για τα ανθρώπινα δικαιώματα και 50ή επέτειο της Οικομενικής Διακήρυξης για τα Δικαιώματα του Ανθρώπου[semigr ]

3. θεωρεί ότι τούτο αποτελεί ένδειξη ανεπαρκούς διαχείρισης και οργάνωσης, σε μια «μεταβατική» περίοδο κατά την οποία ετίθεντο οι βάσεις για νέες διοικητικές δομές, συμπεριλαμβανομένης της «κοινής εξωτερικής υπηρεσίας»[semigr ] υπογραμμίζει επιπλέον ότι το αρμόδιο προσωπικό της Επιτροπής για τη διαχείριση του κεφαλαίου B7-70 μειώθηκε αισθητά κατά τη διάρκεια της σύστασης της κοινής εξωτερικής υπηρεσίας[semigr ]

4. καλεί την Επιτροπή να υποδείξει με σαφήνεια τι είδους οργανωτικές λύσεις προβλέπει μετά από αυτήν την μεταβατική περίοδο καθώς και τις προτεινόμενες προθεσμίες για την εφαρμογή τους[semigr ]

5. προτείνει οι ευρείες κατευθύνσεις πολιτικής να εξεταστούν από διοργανική ομάδα εργασίας που έχει δημιουργηθεί στο πλαίσιο της διαδικασίας προϋπολογισμού 1998[semigr ]

6. επαναλαμβάνει την έκκλησή του για βελτίωση της διαφάνειας, της αποδοτικότητας και της αποτελεσματικότητας κατά την επιλογή, υλοποίηση και παρακολούθηση των έργων σε ό,τι αφορά την προώθηση των ανθρωπίνων δικαιωμάτων, συνιστά δε την επανεξέταση του αριθμού του προσωπικού που διαθέτει η Επιτροπή σε αυτόν τον τομέα[semigr ]

7. καλεί την Αρχή του προϋπολογισμού και την Επιτροπή να επιτύχουν διακανονισμό κατά τη διάρκεια της τρέχουσας διαδικασίας έγκρισης του προϋπολογισμού, προκειμένου να εξασφαλισθεί η συνέχεια, τροποποιώντας τις παρατηρήσεις του αντιστοίχου κεφαλαίου του προϋπολογισμού, έτσι ώστε να καταστεί δυνατή η διάθεση των απαιτούμενων πιστώσεων για διοικητικές δαπάνες, δεσμεύεται δε να συνεργασθεί με την Επιτροπή ώστε να αντιμετωπισθεί το πρόβλημα της ανεπαρκούς στελέχωσης στον τομέα[semigr ]

8. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και τις κυβερνήσεις των κρατών μελών.